Unionin tuomioistuimen määräys (kahdeksas jaosto) 28.5.2020 – WWK Lebensversicherung auf Gegenseitigkeit
(asia C-803/19)
Ennakkoratkaisupyyntö – Unionin tuomioistuimen työjärjestyksen 99 artikla – Henkivakuutuksen ensivakuutus – Direktiivit 2002/83/EY ja 2009/138/EY – Peruuttamisoikeus – Vakuutusmaksuverona vakuutusyritykselle maksettujen summien takaisin saaminen – Yksityiskohtaiset menettelysäännöt
Sijoittautumisvapaus – Palvelujen tarjoamisen vapaus – Henkivakuutuksen ensivakuutus – Direktiivit 2002/83 ja 2009/138 – Vakuutuksenottajan peruuttamisoikeus – Peruuttamisoikeuden käyttäminen – Vakuutusmaksuverona vakuutuksen antajalle maksetun summan takaisin saaminen – Yksityiskohtaiset menettelysäännöt – Kansallinen säännöstö, jonka mukaan vakuutusyrityksen vakuutusmaksuverona perimien summien takaisin saaminen ei ole mahdollista – Sallittavuus – Edellytys
(Euroopan parlamentin ja neuvoston direktiivin 2002/83 35 artiklan 1 kohta ja 36 artiklan 1 kohta; Euroopan parlamentin ja neuvoston direktiivin 2009/138 185 artiklan 1 kohta ja 186 artiklan 1 kohta)
(ks. 27–32 ja 37 kohta sekä tuomiolauselma)
Ratkaisu
Henkivakuutuksesta 5.11.2002 annetun Euroopan parlamentin ja neuvoston direktiivin 2002/83/EY 35 artiklan 1 kohtaa, luettuna yhdessä tämän direktiivin 36 artiklan 1 kohdan kanssa, sekä vakuutus- ja jälleenvakuutustoiminnan aloittamisesta ja harjoittamisesta 25.11.2009 annetun Euroopan parlamentin ja neuvoston direktiivin 2009/138/EY (Solvenssi II) 185 artiklan 1 kohtaa, luettuna yhdessä tämän direktiivin 186 artiklan 1 kohdan kanssa, on tulkittava siten, että kun kansallisen lainsäädännön mukaan siinä tapauksessa, että vakuutuksenottaja on peruuttanut vakuutussopimuksen, vakuutusmaksuvero, jonka vakuutuksenottaja on velvollinen maksamaan ja jonka vakuutusyhtiö perii ja tilittää valtiolle, ei kuulu summiin, jotka vakuutusyhtiön on palautettava vakuutuksenottajalle, vaan tämän on vaadittava veron palauttamista verohallinnolta tai mahdollisesti vaadittava vahingonkorvausta vakuutusyhtiöltä, mainitut säännökset eivät ole esteenä tällaiselle lainsäädännölle, kunhan vakuutussopimukseen sovellettavassa oikeudessa säädetyt menettelysäännöt kyseisenä verona maksettujen summien saamiseksi takaisin eivät ole omiaan kyseenalaistamaan vakuutuksenottajalle unionin oikeudessa myönnetyn peruuttamisoikeuden tehokkuutta, minkä selvittäminen on ennakkoratkaisua pyytäneen tuomioistuimen asiana.